ספארק עולה לגובה: שברולט חושפת ספארק אקטיב - cartube
ספארק עולה לגובה: שברולט חושפת ספארק אקטיב
חמישי, 17.11.2016, 15:18
ספארק אקטיב תספק מענה לאלו החושקים ברכב קטן אך עם מראה של רכב פנאי.
ספארק אקטיב - הגבהת מרכב קלה ומראה של רכב פנאי.
שברולט הציגה בתערוכת לוס אנג'לס את הספארק אקטיב (Activ), גרסה בעלת מראה של רכב פנאי, עם הגבהת מרכב קלה, לספארק העירונית אותה שבולט תחל לשווק בתחילת השנה הבאה. משברולט ישראל נמסר כי הם שוקלים בימים אלו את שיווקו של הדגם בישראל.
הספארק אקטיב זוכה לעומת הדגמים הרגילים בהגבהת מרכב קלה של 10 מ"מ, בפלסטיקה היקפית סביב תחתית המרכב המעניקה לדגם את המראה "הקשוח" המתבקש יחד עם פנסי ערפל עגולים מסילות גג ונשענת על חישוקי "15 בעיצוב ייחודי לדגם.
הספארק אקטיב תשווק עם מנוע ה-1.4 ליטר של הדגם, עם תיבה ידנית או רציפה, ובמגוון של רמות אבזור.
תגיות: תערוכת לוס אנג'לס	שברולט	שברולט ספארק	תערוכת רכב
סובארו ויזיב 7 קונספט – רכב פנאי גדול לסובארו ב-2018
מרצדס מייבאך S650 קבריולט – שמיים יוקרתיים